text: Seks kvindelige musketerer i valgkamp
  12 juni 2015 kl. 15.53
  En for alle ? og alle for en. Den gamle musketer-ed kan bruges om den kampagne, som seks kvindelige politikere lavede på Brørup marked.
  - Det ser sløjt ud med antallet af kvindelige folketingsmedlemmer og kandidater i Sydjylland, noterer Anne Sina (Soc.dem) før dagens kampagne.
  Derfor gik hun sammen med folketingsmedlemmerne Lotte Rod (Rad. V), Karina Lorentzen Dehnhardt (SF) og Venstre politikerne Ellen Trane Nørby og Anni Mathiesen. Desuden var SF-kandidaten Susanne Mathiesen med på Brørup Marked.
  - For at markere, at vi bakker hinanden op og mener det alvorligt, deler vi hinandens valgmateriale Det vil sige, at jeg deler f.eks. Ellen Tranes valgmateriale ud, og hun deler mit ud.
  Sydjyllands Storkreds ligger under landsgennemsnittet, når det gælder kvindelige kandidater.
  Anne Sina har talt op, og sådan ser tallene ud:
  Socialdemokraterne 
  3 kvinder ud af 13 ? 23 pct.
  Venstre 
  4 kvinder ud af 13 ? 31 pct.
  Radikale 
  3 kvinder ud af 8 ? 38 pct.
  SF 
  3 kvinder ud af 13 ? 23 pct.
  Samlet gns. i de fire partier: 28 pct.
  Landsgennemsnit: 31 pct. (250 kvinder ud af i alt 799 opstillede kandidater)
  Se lille reportage og hør en vælger, Ragnhild Lund fra Jels, om kvinder på Borgen. (Var.: 1:06)
  